
Narva Muuseumi vara tasuta kasutusse andmine SA-le Narva Muuseum
1. Asjaolud ja menetluse käik
27. detsembril 2012. a sõlmisid SA Narva Muuseum (edaspidi SA) ja Narva Muuseum linnavara tasuta kasutamise lepingu, mille järgi SA-le anti tasuta kasutamiseks Peterburi mnt 2 asuv linnavara. Leping sõlmiti kaheks aastaks. Leping sõlmiti Narva Linnavalitsuse 21.12.2012. a korralduse nr 1293-k alusel).

2015. aasta lõpus esitati Narva volikogule Narva Muuseumi vara võõrandamise ja linnaasutuse Narva Muuseum tegevuse lõpetamise otsuse eelnõu. Jaanuaris otsustas Narva linnavolikogu kultuurikomisjon korraldada fondide täielik inventuur, mille tõttu ei ole tõenäoliselt võimalik korraldada vara võõrandamist aastal 2016.
Et SA Narva Muuseum saaks tasuta kasutada Narva Muuseumi vara kuni inventuuri lõppemiseni, on tarvis sõlmida linnavara tasuta kasutamise leping. Leping sõlmitakse kaheks (2) aastaks, leping lõpetatakse ennetähtaegselt juhul, kui Lepingu esemega seotud vara võõrandatakse.
2. Õiguslikud alused
Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 5 lõike 2 punktile 2 otsustuse linnavara kasutusse andmise kohta vallasjade kasutusse andmisel võtab vastu linnavalitsus, kui vallasasja bilansiline maksumus on 6 400 eurot kuni 64 000 eurot.
3. Otsus

3.1 Anda SA-le Narva Muuseum aastateks 2016-2017 tasuta kasutusse Narva Muuseumi vara vastavalt lisale. Vara antakse SA-le Narva Muuseum sihtotstarbega: Narva linna ja piirkonna ajaloo ning arhitektuuri-, kultuuri- ja looduspärandi tutvustamine ja populariseerimine, samuti kultuurisidemete vormide ja liikide arendamine, muuseumi arengut soodustavate teenuste arendamine ja laiendamine organisatsioonidele ja elanikkonnale.
3.2 Volitada Narva Muuseumi sõlmima SA-ga Narva Muuseum linnavara tasuta kasutamise leping.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

